open-index/open-wikipedia-markdown huggingface dataset:
Rut Plouda

**Rut Plouda-Stecher** ei naschida ils 18 d’uost 1948 a Tarasp sco feglia d’in scolast. Ella ei la tiarza da quatter mattas. Suenter la scola frequenta Rut Plouda il seminari scolastic a Cuera. Lu ei ella scolasta a Savognin e suenter a Ftan. Leu emprenda ella d’enconuscher siu um futur e marida. Rut Plouda cala da dar scola e fa il pur ensemen cun siu um. Els han treis affons, duas mattas ed in mat ch’era impedius (trisomia 21). 

Denton fan els buca pli il pur. Rut Plouda instruescha uras da romontsch. 

Rut Plouda ha scret sia emprema poesia ella scola secundara. L’entschatta ha ella publicau ils texts sut in pseudonim perquei ch’ella leva restar nunenconuschenta ed ella veva buca la fidonza ch’ils texts seigien propi buns. Mo per ella era ei gia adina in siemi da vegnir scriptura. Rut Plouda scriva da tematicas che occupeschan ed interesseschan ella. Ella scriva adina aschia, che quel che legia anfla sia atgna fuorma el text ed aschia ch’el sto studegiar sez.

## Publicaziuns
* La bos-cha tuorna a flurir. Prosa. Cudeschs per uffants e giuventetgna. Cuera: OSL, 1984
* Föglias aint il vent. Gedichte. Flem: Eigenverlag, 1986 (exaust)
* Sco scha nüglia nu füss. Raquints. Cuera: Octopus, 2001 (exaust)(translaziun tudestgia 2001) 
* Sco scha nüglia nu füss/Wie wenn nichts wäre. Cudisch auditiv. Cuera: Chasa Editura Rumantscha, 2011

### Resumaziun ed interpretaziun: La chapütscha
In bi gi da sulegl va ina matta giuvna ch'ei en speronza a spass. Ella chinetta sper via anfla ella ina capetscha verda che sudeva ad in impediu, co ella seragorda. La matta pren la capetscha si da via e tuorna a casa. Ver dus meins pli tard, cura ch'ella ha gia perturiu siu affon, vesa ella la capetscha avon ella sin meisa. Mo tuttenina entscheiva la capetscha a semover. La capetscha vul fugir digl affon che regorda ella fetg vid igl impediu. La dunna giuvna observa la capetscha ed pren ella si da plaun ed smeina ella immediat el sac da rumien. Silsuenter possa la dunna sin meisa ed entscheiva a bargir.

La capetscha ei en quella historia in segn, ni era simbol per la dunna. La dunna anflar la capetscha d'in impediu ed dus meins pli tard parturescha ella igl affon. Tier la confrontaziun denter la capetscha ed igl affon scappa la capetscha. 
La capetscha ei in segn che vegn daus alla dunna gia avon la naschientscha digl affon, che igl affon ei impedius.

Denton dat Rut Plouda a mintgin sez la pusseivladad da far patratgs ed interpretar, damai che la historia cala  nunspitgadamein.

## Premis
* Premi da promoziun dil Cantun Grischun 1991
* Incumbenza da lavur Pro Helvetia 1986 e 2000
* Premi grischun da litteratura Fundaziun Milly Enderlin 2001
* Premi UBS 1994 e 2001
* Premi Schiller 2001

## Funtaunas
* Deplazas, G., *Funtaunas, Insorgia da la litteratura rumantscha per scola e pievel*, tom 4, Lia rumantscha, Cuira, 1993.
Katrien Seynaeve

**Katrien Seynaeve** ei naschida ils 21 da November 1949 a Gent, in marcau en la provinza da Flandra dil ost en Belgia. Ha studegiau psycologia alla Universitad da Gent. La historia "En wolk als afscheid" (In nibel per cumiau), ha ella scret igl onn 1988. Il cudisch ei schizun vegnius undraus cugl renomau premi beltg per cudischs da giuvenils "Jacob van Maerlant". Per in ulteriur cudisch "Grenzen" ha ella igl onn 2000 schizun retschiert in premi dalla UNESCO.
Leontina Lergier-Caviezel

**Leontina Lergier-Caviezel** (* 1956 a Vrin) ei ina scriptura svizra che scriva per romontsch sursilvan.

## Veta ed ovra
Leontina Lergier-Caviezel ei naschida a Vrin 1956. La scola primara e secundara ha ella frequentau en Lumnezia. In onn eis ella stada a Genevra. Cura ch'ella ei turnada en Surselva ha ella absolviu in emprendissadi mercantil. Pli tard ha ella maridau ed ei ida a New York per treis onns. Suenter il retuorn ha ella viviu a Wengen, Sedrun e naven digl onn 1987 a Puntraschigna. Dapi la fin digl onn 2003 viva ella ella vischinonza da Berna. Gia dapi ch'ella va a scola legia e scriva Leontina bugen. Duront ch'ella viandescha sefuorman ideas e construcziuns che setschentan mintgaton el computer. La dunna da 51 onns ha dus fegls.

Leontina Lergier-Caviezel ha publitgau raquents e poesias en revistas, calenders e retschas litteraras romontschas. Per la gasetta dil di *[[La Quotidiana]]* scriva ella regularmein columnas. Si'emprem roman *[[Romana]]* ei comparius 2006 ella retscha *[[Nies Tschespet]]*. 2011 ei suandau *Nus duas* tier la Chasa editura rumantscha.

## Publicaziuns
;Raquents e/ni poesias en:
* Calender Romontsch 1977, 1978, 1980, 1981, 1989, 1997, 2000
* Ischi semestril, annada 60, Nr. 5, 1975
* Ischi 1997
* Litteratura, annada 4, 1981
* Dunnas en il Grischun
* *Dunnas*, Nies Tschespet 64, 1993
* Contribuziuns sut la rubrica *Per la dumengia* ella Gasetta Romontscha duront 1994 e 1995
* *Martin va a scola*, Carnet OSL 1629 (1982, secunda ediziun 1986)
* Columnas per La Quotidiana

;Romans
* *[[Romana]]*, Nies Tschespet 71, 2006
* *Nus duas*, 2011
Arno Camenisch

**Arno Camenisch** (* 1 da favrer 1978 a Tavanasa) è in scrivent da prosa, lirica e da teater rumantsch. El scriva tant per rumantsch sursilvan sco per tudestg.

## Vita
Arno Camenisch è naschì l'onn 1978 a Tavanasa en la vischnanca sursilvana da Breil. El ha frequentà la scola primara e secundara da Danis-Tavanasa. Silsuenter ha el absolvà il seminari da scolasts a Cuira. Cura ch'el ha finì ses studi, è el viagià per l'Europa, l'Australia e l'America dil Sid enturn e dal 2004 fin il 2007 ha el vivì a Madrid en Spagna. Tranter il 2005 ed il 2009 ha el moderà l'emissiun *Impuls* al Radio Rumantsch. Dapi il settember 2007 viva Camenisch a Bienna nua ch'el ha frequentà l'Institut svizzer da litteratura.

Ultra da quai fa Arno Camenisch part da l'ensemble da *spoken word* Bern ist überall.

## Ovras
### Cudeschs
* 2005 *[[Ernesto ed autras manzegnas]]* (sursilvan)

* 2013 *Las flurs dil di* (rumantsch)
* 2013 *Fred und Franz* (tudestg)

### Cudeschs auditivs
*legids da l'autur sez*
* 2010 *Sez Ner*
* 2010 *Hinter dem Bahnhof*

### Gieus auditivs
* 2012 *Ustrinkata* (tudestg grischun; 3 da december 2012, DRS 1), era cumparì sin dc en la chasa editura Merian

### Publicaziuns en antologias
* 2008 *Ein paar Gedichte* en *Zwischen den Zeilen, 29* (sursilvan e tudestg)

Plinavant ha el scrit differentas producziuns da teater, gieus auditivs, emissiuns da radio e diversas translaziuns. Arno Camenisch ha era publicà discs cumpacts sco per exempel *10 onns plema d'aur* e „do you want a coffee?“.

## Premis e contribuziuns
Arno Camenisch ha obtenì plirs premis ed onuraziuns per sias lavurs, tranter quels:
* 2001 *Plema d'aur*
* 2003 Premi dal public als Dis da Litteratura
* 2006 contribuziun ad in'ovra GiuRu
* 2007 contribuziun ad in'ovra Pro Helvetia
* 2010 ZKB Schillerpreis per *Sez Ner*
* 2010 Premi da litteratura da Berna per *Sez Ner*
* 2010 Premi Term Bel per il text *[https://web.archive.org/web/20101117051927/http://www.arnocamenisch.ch/uploads/pressa/arno+camenisch+ustrinkata.pdf Ustrinkata]* (Dis da Litteratura)

## Colliaziuns
* Pagina d'internet dad Arno Camenisch (sursilvan e tudestg)
* Arno Camenisch en il lexicon da l'uniun Auturas ed Auturs da la Svizra (ADS)
* Profil dad Arno Camenisch, dossier *Noss Auturs* dad RTR

## Referenzas
Theo Candinas

**Theo Candinas** (* 19 da december 1929 a Surrein, vischnaunca da Sumvitg; † 1. d'avrel 2020) era in scribent e schurnalist romontsch.

## Vita ed ovra
Theo Candinas era fegl d'in pur e scolast. El ei naschius ils 19 da december 1929 a Surrein. Suenter la patenta da scolast primar ha el fatg studis alla universitad da Friburg, Paris e Perugia ed ha instruiu denter auter treis decennis e miez alla scola secundara ed alla scola mercantila per giuvnas dil marcau da Cuera. Dapi 1991 viva el a Surrein ed el Tessin sco scribent e schurnalist. En siu engaschament public cultural eis el staus denter auter redactur dalla Talina, dallas Novas litteraras dils scribents romontschs, da *Welt im Wort* dall'uniun dils scribents svizzers, suprastont e president dall'Uniun da scripturas e scripturs romontschs, suprastont e vicepresident dalla Ligia Romontscha, president dil cussegl da scola dil Seminari da mussadras romontschas e scolast da romontsch en quei Seminari.

Theo Candinas ha entschiet a scriver poesias gia sco scolar dalla scola primara e secundara. Sia vasta ovra litterara publicada cumpeglia ils geners da prosa, lirica, dramatica, cabaret, giugs auditivs ed in libret per in film. En numerus referats, en lecziuns e prelecziuns en ed ord la Svizra ha Theo Candinas purtau il messadi da nies lungatg e da nossa cultura ed ei vegnius undraus denter auter duas gadas cun in premi da reconuschientscha dalla *Fundaziun svizra Schiller*, cun in premi da reconuschientscha culturala dil cantun Grischun e sco commember d'honur dalla Romania.

## Ovras
* Maria Madleina
* Historias da Gion Barlac
* Historias dil Parler Pign ed autras bialas
* Tè-Tuà
* Il barun dalla Muota

## Funtauna
* Deplazes G., *Funtaunas, Istorgia da la litteratura rumantscha per scola e pievel*, tom 4, Lia rumantscha, Cuira, 1993

## Colligiaziuns
* 
* 
* Pagina d'internet da Theo Candinas
Pass dal Spleia

Il **Pass dal Spleia** u il **Pass dal Splegia** (tudestg *Splügenpass*, talian *Passo dello Spluga*) è in pass da muntogna en in'autezza da 2114 meters che collia Spleia en il Valragn grischun sin la vart svizra cun Clavenna en la provinza da Sondrio ed il Lai da Com sin la vart taliana. Sur il pass va il sparta-auas tranter il Rain ed il Po ed il cunfin tranter la Svizra e l'Italia.

## Istorgia
Gia ils Romans han enconuschì quel pass ed els nummnavan el „Cunus Aureus“ - „Piz d’aur“. 

La senda e la chavorgia han en il 13avel tschantaner survegnì il num Viamala, perquai che quasi nagin ha druva el. Pir il 1473 han las vischnancas da la Mantogna – Tusaun, Masagn ed Cazas – decis dad optimar la via ed uschia è il Pass dal Spleia daventà in dals pli impurtants pass dal Grischun.

Dapi la construcziun dal tunnel dal San Bernardino ha il pass dentant puspè pers sia impurtanza.

## Galeria
La galeria da 312 meters sil Pass da Spleia è vegnida bajegiada tranter il 1843 ed il 1846 e sanada l'emprima giada il 1991 ed anc ina giada il 2006-2011. 

## Colliaziuns
*
Gion Deplazes

**Gion Deplazes** (* 22 da mars 1918 a Surrein, vischnaunca da Sumvitg; † 8 d'october 2015) ei staus in scriptur romontsch.

## Veta
Gion Deplazes ei naschius sco emprem fegl da Giachen Mudest ed Onna Maria ils 22 da mars 1918 a Surrein/Sumvitg. El ei carschius si sco fegl d'in pur che fageva era aunc bugen dasperas pegnas scalegl. Ella vegliadetgna da nov onns ei sia mumma morta suenter in liung temps da malsogna. La devisa generala dalla famiglia Deplazes ei stada «Ura, spargna e lavura». Aschia ha el stuiu gidar bia il bab e la tatta suenter la mort d'Onna.

1933 tochen 1939 ha Deplazes frequentau la scola claustrala a Mustér. Suenter il seminari da scolasts ch'el haveva frequentau a Cuera ha el entschiet cun siu studi da historia, litteratura e psicologia a l'universitad a Fribourg e Turitg 1940. 1949 suenter sia dissertaziun ha Deplazes instruiu tudestg ed historia al gimnasi a Cuera e pli tard sco conrectur tochen 1990. Suenter sia pensiun ha el aunc instruiu siat onns romontsch alla scola da dunnas a Cuera. Zacu denteren eis el era aunc staus all'Universitad da Turitg ed alla Scol'aulta da Sogn Gagl sco lectur da litteratura e romontsch. El ei s'engaschaus bia per la cultura romontscha, aschia era per Lia Rumantscha ed ha era presidiau la Societad Retorumantscha e bia auter. El ei in dils pli impurtonts scribents romontschs. 

Gion ha giu treis affons cun Camelia Freiman, la quala el ha maridau 1950. Els vivevan ensemen a Cuera. Ils 8 d'october 2015 ei Deplazes morts en la vegliadetgna da 97 onns.

## Ovra
1942 ha Deplazes per l'emprema gada entschiet a publicar sias ovras ed ei entras quei daventaus in dils pli enconuschents auturs sursilvans. El ha scret impurtontas lavurs davart la litteratura romontscha, plinavon era prosa, lirica e dramatica. Sia ovra litterara «Ovra litterara» da tredisch toms exista dapi 2003. Entginas ovras da Gion Deplazes ein vegnidas translatadas en tudestg, franzos, svedeis, rumen ed en engles. 

## Publicaziuns
### Romans

* Marietta - Romania, Cuera - 1951
* La davosa untgida - 1958
* Paun casa - 1960
* Passiuns - 1963
* La Bargia dil tschéss - 1964
* La Scappada - 1972
* Marlengia - 1980
* Martin e Martin Antoni - 1993, 1994
* Sco igl effet va ell'onza

### Poesias
* Rugada - 1957
* Schibettas - 1965
* Purgina - 1976
* Cambrida; Scalgias; Sgarfladas; Cun fluras tras las uras; Ils Dieus grecs; Passiun e levada - 1994

### Scientific
* Spigias da nies èr - 1959
* Curtin d`honur - 1984
* Prominenzas en l'anecdota - 1987
* Funtaunas - 1988-1993
* Die Rätoromanen - 1991
* Einführung in die rätoroman. Literatur - 1993
* Passiuns romontschas - 1994
* La spina ella spatla - 2001
* P. Maurus Carnot e ses giuvnals romontschs - 2004

## Annotaziuns


## Colliaziuns
* 
*
Silvio Camenisch

**Silvio Camenisch** (* 31 da fenadur 1953 a Rueun) ei in scribent romontsch.

## Veta
Silvio Camenisch ei naschius sco schumellin ils 31 da fenadur 1953 a Rueun. El e siu frar schumellin Anton ein ils vegls dalla famiglia gronda da siat affons. Il bab era «commiss» da caffè e la mumma fageva la casarina. Suenter las scolas dil vitg frequentava el da 1970 tochen 1975 il seminari da scolasts a Cuera. Silsuenter ha el dau scola primara, paucs onns a Siat e dapli lura a Domat nua ch’el viva aunc entochen oz. Naven da 1972 publichescha el texts litterars, antologias e periodicas en La Quotidiana ed al Radio Rumantsch. Digl onn 1988 entochen igl onn 1992 eis el staus redactur dalla retscha belletristica *[[Nies Tschespet]]*. El temps liber legia e scriva el bugen e savens, dat tennis cun ses camerats ni viandescha ellas muntognas. In da ses siemis fuss dad haver ina casetta cun vesta silla mar ella Toscana.

## Ovra
Sias publicaziuns tractan cunzun da prosa e dramatica. El enquera adina puspei novas vias cun sia litteratura.

### Prosa
* Miez miur e miez utschi (raquents), (1982)
* Cara Laura (roman), (1984)
* Smaladetta primavera (raquents), (1986)
* Metamorfosas (raquents), (1989)
* Tandem (raquents da Silvio Camenisch ed Arnold Spescha), (1990)
* Da mesa stad (historias criminalas), (1991)
* Hendri e ses babs, (1991)
* Gregory Greg (roman da giuventetgna), (1994)
* L’auter (roman), (1995)	
* Frenzi (raquens), (2001)

### Dramatica
* Jeu less tschintschar cun tei (giug auditiv), (1981)
* Il fegl perdiu. Ina semeglia, (1984)

## Premis
* Premi da litteratura USR (1983/1986)
* Premi da promoziun dalla Regenza grischuna (1986)

## Lioms
*
Pass dal San Bernardin

Il **Pass dal San Bernardin** (talian: *Passo del San Bernardino*, tudestg: *San Bernardinopass*) è in pass da muntogna dal chantun Grischun da la Svizra. Il pass maina da Hinterrhein en il Val dal Rain Posteriur tras a Soazza en il Val Mesolcina. Il pass è la funtauna dal flum Moesa.

## Colliaziuns
* Artigel ''Pass dal San Bernardin'' en il Lexicon Istoric Svizzer
* Informaziun Geografica
Pass Alpsu

Il **Pass Alpsu** – numnà istoricamain **Cuolm d'Ursera**, pli baud **Crispalt** – è in pass da muntogna en Svizra che surmunta las Alps colliond Sedrun en Val Tujetsch sin la vart grischuna cun Ursera (Andermatt) en Val d'Ursera sin la vart uranaisa. Il culm sa chatta a 2'044 m s.m.

## Colliaziuns
* 
* Informaziun Geografica
Pass dal Furca

Il **Pass dal Furca**  (tudestg: *Furkapass*) è in pass da muntogna dals chantuns Vallais ed Uri da la Svizra. Il pass maina da Gletsch (Oberwald) en il Vallais Superiur tras a Hospental (Realp) en il Val Ursera. 
## Colliaziuns
* Artigel ''Pass dal Furca'' en il Lexicon Istoric Svizzer
* Informaziun Geografica
Lescha da lungatgs cantunala

Ils 17 da zercladur 2007 ha la populaziun grischuna approvau la nova lescha da lungatgs cantunala. 

## Puncts prinzipals dalla nova lescha
* Transposiziun dall'incumbensa dalla constituziun federala e dil dretg internaziunal 
* Rinforzar la trilinguitad sco segn caracteristic dil cantun Grischun
* Schurmetg e promoziun dils lungatgs periclitai romontsch e talian
* Promoziun dil brat dils differents lungatgs
* Fixaziun da prinzipis per l'attribuziun da vischnauncas tier territoris linguistics
* Fixaziun da lungatgs ufficials e lungatgs da scola

## Colliaziuns
* www.triling.ch
* www.ja-gea-si.ch
Pass dal Nufenen

Il **Pass dal Nufenen**  (tudestg: *Nufenenpass*, talian: *Passo della Novena*) è in pass da muntogna dals chantuns Vallais ed Tessin da la Svizra. Il pass maina da Ulrichen en il Vallais Superiur tras a Ronco (Bedretto) en il Val Bedretto. 
## Colliaziuns
* Informaziun Geografica
Zuort

**Zuort** è in fracziun che tutga tar la vischnanca da Sent en il . *Zuort* è in pitschen aclaun che sa chatta sin 1711 meters sur mar e giascha 2.5 km al nord da l'anteriura chasa da cura da Sinestra ed a 7.5 km al nord da Sent. Il vitg sa chatta en la Val Sinestra, sin la vart sanestra dal flum *La Brancla*.

## Colliaziuns
Raeteis

La **Raeteis** è in epos latin en nov c'cudesch', ch'è vegnì scrit da Simon Lemnius. 

L'epos è vegnì scrit en il 16avel tschientaner. Ella raquinta da la guerra svabaisa (Sschabenkrieg). I sa tracta tranter auter d'ina emprima istorgia dal linguatg rumantsch davent dal temp dals Rets enfin a la Battaglia da la Chalavaina l'onn 1499. 
Ins pudess numnar la Raeteis l'emprim e sulet epos naziunal dals Rumantschs, scrit en vers latins.
L'ovra è restada manuscrit, uschia ch'ella n'ha betg gì in grond effect da ses temp.

La Raeteis è pir vegnida translatada en tudestg l'onn 1882 da Placidus Plattner.

## Litteratura
* Simon Lemnius, Placidus Plattner (Hrsg.): *Die Raeteis. Schweizerisch-deutscher Krieg von 1499. Epos in IX Gesängen.* Sprecher & Plattner, Chur 1874 (digitalisaziun)
* Janett Michel: *Die Quellen zur Raeteis des Simon Lemnius.* Diss. Zürich 1914
* Günter Werner (Bearb.): *[http://www.historicum.net/persistent/artikel/1206/ Die Raeteis des Simon Lemnius.]* en historicum.net (consultà 27.03.2011)

## Colliaziuns
*
Cuors d'emprender romontsch

In **cuors da romontsch** vegn realisaus en in spazi da temps da duas jamnas duront la stad a Laax. Cunquei ch'ina participaziun limitada ei avon maun, pussibilitescha quei in emprender efficient. Repartiu sin differents nivels vegnan ils interessai entusassmai e menai en nossa cultura e nies lungatg, enaquei ch'ei vegn purschiu ina interessanta e variada instrucziun.

Plinavon vegnan cuors en l'Engiadina, Val Müstair e Bravuogn purschi. Tier ils quals ins sa eleger denter in cuors intensiv, che ha liug las vacanzas da stad ni d'atun, ni in cuors da la sera duront ils meins settember entochen igl avrel.

## Colliaziuns
* http://www.frr.ch
* https://web.archive.org/web/20080425222056/http://www.centerladin.ch/index.php?id=cuors
* http://www.lrgrischuncentral.ch/index.php?id=57
Randulins

Ils **Randulins** (per tudestg: *die Schwalben*) vegnan numnai emigrants dall'Engiadina che schevan encrescher per la patria e turnavan per quei motiv adina puspei a casa. Il 16avel tschentaner ha ei dau ell'Engiadina in pigiurament dil clima, aschia che la natira saveva buca pli nutrir sufficientamein tut ils habitonts. Per quei motiv ein biars habitonts emigrai pil pli egl exteriur. Ils biars han empruau lur cletg a Venezia, nua ch'els han giu success sco pastiziers e mistergners. Auters emigrants ei secasai ell'America e dapertut entuorn ell'Europa ed han fadigiau detg bein. Denton quasi tuts schevan encrescher per la patria, aschia ch'els ein adina puspei returnai a casa. Per mussar lur rehezia han els construiu bialas e grondas casas en lur vitgs d'origin. Els eran ed ein aunc adina sco radulinas igl unviern egl jester e la stad ell'Engiadina. La bainstonza en l'Engiadina d'avon 1900 deriva essenzialmein dils daners gudignai ell'emirgraziun.

Ils Randulins (e l'emigraziun ensumma) han generau suenter 1850 bia litteratura ladina: Conradin de Flugi, Gian Fadri Caderas, Simeon Caratsch, Peider Lansel ed Andrea Bezzola.

## Colligiaziuns
Strada en Engiadina

**Strada en l'Engiadina** è in vitg ed ina fracziun en la vischnanca da Valsot en il chantun Grischun.

## Colliaziuns
*
Crap da Rosetta

Il **crap da Rosetta** ei in crap che cuntegn treis differentas scartiras. El ha gidau da decifrar hieroglifas egipzianas. Perquei ch'el porta treis ga il medem text e cun agid dil text grec han ins saviu decifrar las hieroglifas. Il text ei screts en treis differentas scartiras per che treis differentas gruppas da pievels san leger il text. Il crap ei 114.4 cm aults, 72.3 cm lads e 27.9 cm profunds. El peisa 762 kg e consista ord stgir-grisch grandiorit. Quei crap deriva digl onn 196 a. Chr. . Ils 15-7-1799 duront l'expediziun egipziana da Napoleon ei il crap da rosetta vegnius anflaus d'in offizier franzos cun il num Pierre François Xavier Bouchard sper Rosette. Igl onn 1822 eis ei gartegiau a Bouchard da decifrar las hieoglifas. Il crap sesanfla el "British Museum" a Londra.

Las hieroglifas sin il crap muossa entginas parallelas tier la scarti raetica. Questa scartira san ins leger, denton capesch'ins buc ella. Per ch'ins capess il retic stuess ins era anflar enzatgei en quella direcziun. Denton han ins tochen uss aunc anflau nuot che gida da capir las scartiras reticas.
Heinrich Schmid

**Heinrich Schmid** (* 6 d' avrel 1921 a Turitg;+ 23 da favrer 1999 a Turitg) era scienzià da linguatgs ed il "bab" dal Rumantsch Grischun e dal Ladin Dolomitan.

Heinrich Schmid è naschì a Turitg cun ina flaivlezza d'udida. El è gia baud s'interessà per linguas. Uschia ha el emprendì grec, latin, franzos, talian, spagnol ed ils differents idioms rumantschs.

Il 1946 ha el concludì ses studi da romanistica a Turitg. Silsuenter ha el lavurà 15 onns tar il Dicziunari Rumantsch Grischun.

Il 1962 ha el abilità a l' Universitad da Turitg e curt suenter è el vegnì promovì sco assistent professur e trais onns pli tard sco professur extraordinari. 

Pir tard, curt avant ch'el è sa retratg da la professura, il 1983, ha Schmid obtegnì il 1982 da la Lia Rumantscha l'incumbensa da crear ina lingua da scrittira unifitgada per il rumantsch.

Gia suenter sis emnas lavur intensiva ha Heinrich Schmid lura preschentà l'avrigl 1982 sias reglas per il Rumantsch Grischun.

Il 1988 ha el obtegnì dals Ladins da las Dolomitas la medema incumbensa da crear per els ina lingua da standard. Il 1998 ha el lura era terminà questa lavur.

Il 1999 è Heinrich Schmid mort nunspetgadamein d'ina attatga dal cor.
Refurmaziun

**Refurmaziun** (derivand dal latin *reformatio* = renovaziun, retuorn al origen; per puter e vallader es pel solit in üsaunza la noziun **refuorma**) significha üna refurma da la baselgia cristiauna occidentela al cumanzamaint dal 16evel tschientiner. 

## Cumanzamaint
Ils refurmatuors da la prüma generaziun d'eiran Martin Luther in Germania e Huldrych Zwingli in Svizra tudas-cha. Els mettaivan la basa pel movimaint dal protestantissem.

## Princips
La refuorma as basaiva sün princips marcants chi dessan der in ögl e sun formulos in latin:
* Sola scriptura (= sulettamaing tres la Scrittüra): La Sencha scrittüra as declera svessa; a nu douvra üngüna instanza superiura scu il papa chi l'interpretescha.
* Solo Christo (= sulettamaing tres Gesu Crist): L'unic salveder es Gesu Crist; a nu douvra üngüns senchs per sustgnair l'ouvra da salvamaint.
* Sola gratia (= sulettamaing tres la grazcha): Dieu salva e güstifichescha a l'umaun be in vigur da sia grazcha; ils merits umauns nu valan in fatscha a Dieu.
* Sola fide (= sulettamaing tres la cretta): La cretta clappa las impromischiuns divinas ed artschaiva telmaing tschertezza da salvamaint; las bunas ouvras chattan lur dretta plazza illa relaziun cul prossem in bsögn.

## Consequenzas in l'Engiadina
Territoris refurmos dvantaivan illa Rumantschia l'Engiadin'Ota e l'Engiadina Bassa.
Las translaziuns da bibgias protestantas da la refurmaziun haun furmo il fundamaint per la litteratura rumantscha dal Grischun. Jachiam Bifrun ho tradüt "l'g Nuof Sainct Testamaint" in puter per l'Engadin'Ota e Durich Chiampel il "Cudesch da Psalms" in vallader per l'Engiadina bassa.

## Litteratura
* Kaufmann, Thomas: *Geschichte der Reformation* (= Istorgia da la refuorma). Suhrkamp, Frankfurt am Main 2009. ISBN 978-3-458-71024-0
* Koch, Ernst: *Das konfessionelle Zeitalter – Katholizismus, Luthertum, Calvinismus (1563–1675)* (= Epoca confessiunela - catolicissem, luteranissem, calvinissem). Leipzig 2000, ISBN 3-374-01719-3 (Kirchengeschichte in Einzeldarstellungen (= Istorgia da la baselgia in preschantaziuns singulas), II/8)
* Moeller, B.: *Deutschland im Zeitalter der Reformation* (= Germania in l'epoca da la refuorma) (Deutsche Geschichte 4 = Istorgia tudas-cha 4), 1999, ISBN 3-525-33462-1

## Colliaziuns
* Introducziun ill'istorgia da las baselgias refurmedas
Renaschientscha rumantscha

La **renaschientscha rumantscha** è sa sviluppada or da la romantica e dal naziunalissem europeic enturn il 1850. Ils Rumantschs èn daventads pli conscients da las atgnas valurs e da la ritgezza culturala da l’agen linguatg. Segnà quell'epoca han auturs sco Giacun Hasper Muoth, Gion Antoni Huonder ni Peider Lansel cun ideologias sco *mes crap, mes sang…*, *il pur suveran* e la *chara lingua da la mamma*.

## Colliaziuns
*
Georges Darms

**Georges Darms** è naschì l'onn 1946 a Ruschein.

El ha studegià indogermanistica, germanistica e retoromanistica. Durant diesch onns ha Georges Darms lavurà vi dal Rumantsch Grischun.

Dapi 1991  fin il 2012 era el professur ordinari per lingua e cultura rumantscha a l'Universitad da Friburg. Da 1999 fin 2003 è Georges Darms stà vicerectur da l'Universitad da Friburg.

## Colliaziuns
Seminari da rumantsch UNI Friburg
Naturalissem

Il **naturalissem** ei ina tendenza dalla litteratura, dil teater, dalla filosofia e digl`art naven digl onn 1870 entochen igl onn 1900. L`expressiun va anavos sin il filosof Jean-Jaques Rousseau, che leva render attents ils carstgauns all`impurtonza dalla natira. El center dil naturalissem stat ina copia exacta dalla realitad, ins emprova da dar neu la realitad aschi objectiv sco pusseivel. Il tema principal dalla litteratura ein ils problems socials. Ils stils da scriver da quella epoca ein la lirica, l`epica e la dramatica.
Naziunalsocialissem

Il **naziunalsocialissem** è in moviment politic radical antisemitic, antimarxsistic ed antidemocratic. Il naziunalsocialissem significhescha l`ideologia totalitara da dretg ch`è vegnida politicamain activa en il 20avel tschientaner en Germania, entras la partida dals lavurers (NSDAP) cun lur manader Adolf Hitler. Lur idea principala è quella che la razza germana saja la maxima e mo ella haja il dretg da surviver. Questa idea ha manà a la Segunda Guerra mundiala ed al holocaust. Oz vegn l'idea dal naziunalsocialissem purtada enavant en gruppaziuns sco ils „Neonazis“ ed ils „extremists da dretg“ che han ideas extremamain naziunalistas.
I dat auturs ed exponents rumantschs che simpatisavan avertamain surtut cun las ideas dil faschissem tudestg.
Avant e durant ils temps dal naziunalsocialissem flureva era l'irredentissem en l'Italia. Tenor quest moviment avessan tut ils territoris talians stuvì vegnir unids en in stadi: L'Italia. Insaquants irredentists eran da l'avis ch'il rumantsch saja in dialect talian e ch'el duai medemamain far part da quel stadi. En Svizra hai dà in impurtant cuntermoviment a l'irredentissem. L'exponent il pli illuster era Peider Lansel. Alla fin da quest cuntermoviment stat la renconuschientscha dal rumantsch sco lingua naziunala en ina votaziun dal pievel l'onn 1938.
Nello Celio

**Nello Celio** (1914–1995) star in commember dal Cussegl federal 1966–1973 da la partida liberal-democrata.
Hans-Peter Tschudi

**Hans-Peter Tschudi** (1913–2002) star in commember dal Cussegl federal 1959–1973 da la Partida socialdemocratica da la Svizra.
Wettingen

**Wettingen** è ina vischnanca svizra dal . Ella è situada en il district Baden. Wettingen è cun 20'000 abitants la vischnanca la pli gronda da l'Argovia. La vischnanca giascha al flum Limmat.
Immersiun

L**'immersiun** è ina noziun che vegn duvrada per il sistem d'instrucziun da linguas a moda bi- u plurilingua. Quest sistem instruescha ina u pliras linguas betg sulettamain sco rom, mabain ins dovra ella era gist sco lingua d'instrucziun. Uschia vegn per exempel la biologia u la matematica instruida en la nova lingua. Uschia pon ins emprender la lingua indirectamain. Questa metoda sustegn fitg il svilup d'emprender linguas. Il model tradiziunal da las scolas rumantschas è in exempel per in sistem d'immersiun. Il cuntrari dad immersiun è la submersiun.
Funtaunas

Las ***Funtaunas*** (suttitel *Istorgia da la litteratura rumantscha per scola e pievel*) èn ina retscha scritta da Gion Deplazes davart l'istorgia e da la litteratura rumantscha. La retscha consista da quater toms.

## Toms

## Vesair era
* Crestomazia retorumantscha, rimnada da texts rumantschs
Gian Travers

**Gian Travers** (era Joan u Johann; * 1483 a Zuoz, † 22-8-1563 a Zuoz) è stà in reformatur ed um da stadi rumantsch.

Travers ei sescolaus a differentas universitads en Germania. El ei staus en contact da brevs cun numerus scienziai dalla Svizra. Cun siu amitg Heinrich Bullinger era el cumpigliaus considerablamein alla fundaziun dalla scola ella claustra.

Il grad d’enconuschientscha d’ozildi, engrazia Travers oravontut a sias ovras litteraras. El vala sco scaffider dil lungatg romontsch scret dall'Engiadin'aulta. La descrepziun dalla uiara dil casti Musso, la Chianzun da la guerra dalg Chiaste da Müs en fuorma d’ina cronica da rema en 700 vers, ei l’emprema cumprova per la litteratura romontscha. Da gronda muntada ein ses dramas biblics, ils quals ein stai las empremas ovras represchentadas en lungatg romontsch (1534).

## Colliaziuns
* 
*
Sorens

Sorens è ina citad svizra en il chantun Friburg è ina district Gruyère. 

## Colliaziuns

## Annotaziuns
Rico Tambornino

**Rico Tamborino** ei in scriptur romontsch. El ei naschius ils 29-5-1950 a Trun nua ch'el ei era carschius si. El ha fatg il seminari a da scolasts a Cuera e silsuenter ha el aunc fatg il diplom da pedagog curativ. Oz lavura el sco scolast primar a Cuera. El ha gia gudignau la concurenza da scriver Plema d'aur. Rico Tambornino e sia dunna han giu dus affons. In fegl ed ina feglia. Siu fegl Andrea Rico ei sa disgraziaus mortalmain cun mo 20 onns.

## Gliesta dad ovras
* *Il scutinem dallas olmas* (2018)
**Jakobs gestörtes Verhältnis zum Schnee* (2008)
**[[Ils Fantoms da Firenza]]* (2006)
**La tschendra dil temps, Romania (Nies Tschespet 67)*, 2002, raquintaziun
**Il sal misterius*, raquintà da la Tribuna Sursilvana, dc e cassetta (1998)
* *Eiszeitjäger, Terra Grischuna*, Cuera, 1998 (per tudestg), raquintaziun
**In ischi: Il cor transparent*, 1997, raquentaziun
**Ratuzin, Romania*, 1993, cudisch d'affons
* *Igl uaul grond, Romania*, 1988/1990, cudisch d'affons
* Sco era differents artechel per gasettas, calenders, sin romontsch e tudestg.
* Literatura secundara: *Die Rätoromanen, Ihre Identität in der Literatur*, Gion Deplazes, Desertina, Disentis, 1991
Bellikon

**Bellikon** è ina vischnanca politica svizra en il chantun Argovia. Ella è situada en il district Baden.

## Colliaziuns
Schuobacheclers

**Schuobachechlers** (tud.: *Schwabengänger*)

Enturn ils onns 1800 enfin viaden en ils onns 1914 gievan numerus uffants da scola (6 enfin 16 onns) dal Grischun, principalmain da la Surselva, en il Schuob. Uschia vegniva numnà la regiun enturn la citad da Ravensburg. Là vegnivan els sin in bain puril u tar in mastergnant sco famegls u fantschellas. Là stevan els tschintg enfin otg mais e turnavan alura a chasa cun in nov vestgì e novs chalzers. Cunquai che las famiglias eran fitg povras da quest temp, e n'avevan betg avunda da mangiar per tut ils uffants eran ellas cuntentas da betg stuair dar da mangiar anc ad in uffant dapli. Ins enconuscha era uffants che èn vegnids tractads mal a l'ester.

## Colliaziuns
*
Rueyres-les-Prés

**Rueyres-les-Prés** è ina vischnanca svizra en il chantun Friburg en il district Broye. 

## Colliaziuns
Châtonnaye

**Châtonnaye** ( en Patua friburgais) è ina vischnanca svizra en il chantun Friburg en il district Glâne. 

## Colliaziuns

## Annotaziuns
Villeneuve

Il pled **Villeneuve** ha differentas muntadas: 
* La vischnanca politica da Villeneuve (VD)
* La vischnanca politica da Villeneuve (FR)
Clav rumantscha

La **clav rumantscha** simbolisescha in med che stat a sisposiziun per avreir differentas portas. La bilinguitad dals Rumantschs lubescha ad els d'avrir d'ina vart la porta vers il mund linguistic roman/ils linguatgs neolatins e da l'autra varrt vers las linguas germanas.Quest access a quests dus munds linguistics na portan betg be avantatgs economics e culturals. Demussadamain han la bi-e plurilinguitad in effect positiv per la cogniziun, divers secturs da l'intelligenza.
Crestomazia retorumantscha

La **Crestomazia retorumantscha** è ina voluminusa collecziun da texts rumantschs d'avant l'onn 1880. 

Cun la publicaziun da quest'ovra ha Caspar Decurtins creà ina  basa essenziala per la perscrutaziun dal linguatg e da la cultura dals Rumantschs.

## Colliaziuns
* Crestomazia Retorumantscha Digitala
Caspar Decurtins

**Caspar Decurtins** (* 23-11-1855 a Trun, † 30-5-1916 a Trun) era engaschà sco politicher social ed era sco professur dad istorgia culturala a Friburg. El è stà cusseglier grond davent da l'onn 1877 tochen 1904 e cusseglier naziunal davent da l'onn 1881 enfin l'onn 1905.
Suenter ch'el è sa retratg da la politica è el ì a Friburg nua ch'el ha luvurà sco professur a l'universitad. Plinavant ha el rimnà istorias, ditgas, chanzuns e teaters populars rumantschs ed als ha publitgà en 14 toms. Questa rimnada sa numna la Crestomazia retorumantscha, ella è la pli impurtanta rimnada da texts per la scienzia litterara retorumantscha.

Caspar Decurtins è naschì ils 23 da november 1855 a Trun sco figl d'in medi. La scola media absolvescha Caspar Decurtins a Mustér ed a la scola chantunala a Cuira. Anc durant il gimnasi entschaiva el a rimnar ovras rumantschas. Suenter la matura va el a Minca e studegia istorgia, istorgia d'art e giurisprudenza. 1877 turna Decurtins a chasa e s'engascha intensivamain en la politica. Cun 21 onns è el mistral e deputà e prenda part a la politica federala e chantunala. El cumbatta adina puspè la germanisaziun dals Rumantschs cun promover l'introducziun da cudeschs originals rumantschs en las scolas rumantschas. 1881 vegn el elegì en il Cussegl naziunal. El defenda oravontut tut ils pitschens. Suenter 28 onns en il Cussegl grond e 24 en il Cussegl naziunal banduna el il 1905 la politica e vegn elegì sco professer per istorgia culturala a l'universitad da Friburg ch'el aveva gidà a fundar. 1915 turna el a Trun per sa deditgar entiramein a sia ovra monumentala, la Crestomazia Retorumantascha. Cun la Crestomazia Retorumantscha ha Caspar Decurtins mess in crap da chantun per la schientscha e l'identitad rumantscha. Caspar Decurtins è mort a Trun ils 30 da matg 1916

## Fontaunas
* Gion Deplazes: *[[Funtaunas]], Istorgia da la litteratura rumantscha per scola e pievel.* tom 3, Lia rumantscha, Cuira 1990, pp. 50–52

## Colliaziuns
* 
* Crestomazia Retorumantscha Digitala
Scola bilingua cuira

## Scola bilingua Cuira
Dapi l'onn 2000/2001 datti ina Scola bilingua a Cuira. En duas chasas da scola vegnan manadas classas bilinguas talian/tudestgas e rumantsch grischun/tudestgas. Las classas rumantsch/tudestgas frequentan actualmain tranter 50 e 60 uffants.

### Emprims pass
In postulat da l'anteriura cussegliera communala Silva Semadeni cun la supplica da trair a niz la trilinguitad dal Grischun era en la citad da Cuira è vegnì acceptà e la citad da Cuira ha installà l'onn da scola 2000/2001 trais emprimas classas bilinguas.

### Furma d'instrucziun
Las classas vegnan instruidas mintgamai da dus scolasts/duas scolastas en job-sharing. Mintga scolast/scolasta instruescha ses roms en sia lingua. Actualmain vegnan tut las uras da matematica, insaquantas da realias, uras da lingua sco talas ed insaquantas uras da chant/da lavurs manualas/da gimnastica instruidas per rumantsch, respectiv talian.

### Dumber da scolars e scolaras
Las classas rumantsch/tudestgas dumbran actualmain 50 scolars e scolaras. La 4. e la 5avla classa e la 2. e 3. classa èn classas cumbinadas. La 1. classa dumbra actualmain mo 8 scolarets rumantschs. Ord quest motiv èn ils uffants rumantschs integrads en ina 1. classa regulara tudestga. 6 lecziuns ad emna vegnan els instruids separadamain en rumantsch grischun

### Project
La fasa da project terminescha cun l'onn da scola 05/06. Fin alura vegn il project accumpagnà ed evaluà scientificamain d'ina linguista da l'universitad da Berna. A la fin da mintga onn da scola han ils uffants da far in test da matematica e da lingua scritta e discurrida en rumantsch e tudestg. Cun quests tests vul ins garantir la cumpetenza linguistica e matematica dal singul uffant.

### Facit
L'evaluaziun dals tests fatgs ils davos onns han mussà ch'ils resultats èn absolutamain equivalents a quels da las classas monolinguas. L'uffant biling n'emprenda betg mo la materia dal rom, mabain sa perfecziunescha parallelamain en ina segunda lingua.
Incendi da Cuera dil 1464

Igl onn 1464 daventa Cuera l'unfrenda d'in grond incendi, che destruescha quasi tut. Pli tard vegn il marcau da Cuera reconstruius da mistergnes tudestgs. Naven da quei di ei il marcau da Cuera per gronda part tudestgs. Aschia piardan ils Romontschs lur capitala e lur center cultural. Ei deva denton aunc in quartier romontsch a Cuera, quei muossa il plaid Welschdörfli, che munta ton sco *vitg dils jasters*, pia dils romontschs.
Gudench Barblan

**Gudench Barblan** è naschì ils 28 da schaner 1860 a Vnà ed è mort ils 5 d'october 1916 a Scuol. El ha publitgà intgins cudeschs da scola, ovras litteraras e versets. Si'ovra pli populara è stada la poesia *"Chara lingua dalla mamma"* cun l'arranschament da Robert Cantieni. Questa chanzun ha survegnì status da cult en connex cun il moviment da la Renaschientscha rumantscha.

### A la lingua materna

### Ovras
* Poesias ladinas, 1908
* Parablas, mitos religius, mitos eroics, legendas e da tutta sort raquints populars da l'Engiadina bassa, 1909

## Colliaziuns
*
Union Generela di Ladins dles Dolomites

L**'Union Generela di Ladins** (rum. *Uniun Generala dals Ladins*) è il pendant ladin (dolomitan) da la Lia Rumantscha. Ella è l'organisaziun da tetg da tut las uniuns per la tgira e promoziun dal linguatg ladin en las tschintg valladas ladinas da las Dolomitas.

Dapi il 1954 s'engascha l'ULD per la cultura, tradiziun ed il futur dal Ladin. L'uniun dumbra radund 300 commembers.

L'Union organisescha referats ed occurrenzas culturalas davart il linguatg matern dals Ladins da las Dolomitas e lur patria. 

## Colliaziuns
Website da l'Union Generela di Ladins
Consolaziun dell'olma devoziusa

La **Consolaziun dell'olma devoziusa** è ina collecziun da chanzuns religiusas da l'onn 1690. L'emprima ediziun è vegnida edida dal pader benedictin Carli Decurtins. El ha ditg ch'i saja la voluntad da Dieu da chantar, betg mo en baselgia e durant las processiuns, mabein era a chasa e durant las lavurs. Las melodias da las chanzuns èn vegnidas preschentadas pir en la 10avla ediziun da 1941, edida da Carli Fry e da Duri Sialm.

## Colliaziuns
*
Puter

Il **puter** è in idiom rumantsch. El vegn discurrì en l’Engiadin’Ota tranter Malögia e Cinuos-chel sco er a Bravuogn.

## Introducziun
Tar il puter sa tracti d’ina varianta dal ladin. La noziun ‹ladin› designescha en Svizra las variantas rumantschas da l’Engiadina e da la Val Müstair. Sper il puter èn quai il vallader (Engiadina Bassa) ed il jauer (Val Müstair). Il ladin en Svizra furma ina part dal rumantsch dal Grischun ed è da distinguer cleramain da la lingua ladina che vegn discurrida en il Tirol dal Sid (Dolomitas). 

Il puter è stà da muntada speziala per il svilup dal rumantsch sco lingua scritta. Il pli vegl text litterar rumantsch pli lung furma la ‹Chanzun da la guerra dalg Chiastè d’Müs› (1527), scritta en puter da Gian Travers da Zuoz. Er l’emprim cudesch stampà rumantsch deriva da l’Engiadin’Ota: il 1552 è cumparì in catechissem protestant ed il 1560 il Nov Testament, omadus translatads en puter da Jachiam Bifrun da Samedan.

## Scripziun e pronunzia
Malgrà numerusas adattaziun en il decurs dals tschientaners ha la lingua scritta da l’Engiadin’Ota mantegnì fin oz numerus tratgs fitg vegls, quai che renda la pronunzia pli difficila che quella dals quatter auters idioms scrits dal rumantsch. 

In exempel furma la pronunzia dad *-aun-* sco ‹än› avant consonant resp. schizunt sco ‹äm› avant vocal ed a la fin dal pled. Il num rumantsch Silvaplauna (tud. Silvaplana) vegn perquai pronunzià sco ‹Silvapläma›.

In’autra atgnadad da la scripziun dal puter furma la finiziun *-ieu* che tuna sco ‹ia› (cun i accentuà ed a curt). Pervi da questa ed autras reglas vegn *bainvgnieu* pronunzià ‹bäjnfnjía› e *vstieu* (vestgì) vegn pronunzià ‹schtía› (senza v).

La differenza la pli evidenta dal puter envers il vallader (e savens er envers ils auters idioms) furma il fatg ch’in lung a vegn savens remplazzà tras in lung e (e vegn er scrit en quests cas sco e). Entant ch’igl ha num en l’Engiadina Bassa *chasa*, *Banca chantunala*, *dumandar*, *ala* vegn ditg e scrit en Engiadin’Ota *chesa*, *Banca Chantunela*, *dumander*, *ela* (mintgamai cun e lung ed accentuà). 

## Lingua da scola
Sco tut ils idioms rumantschs na furma er il puter betg be in dialect discurrì, mabain ina lingua scritta cun grammatica ed ortografia normada. Perquai vegn l’idiom er duvrà sco lingua da scola en tut las scolas rumantschas e bilinguas da l’Engiadin’Ota. 

## Scripturas e scripturs
* Gian Travers (1483–1563)
* Jachiam Bifrun (1506–1572)
* Giovannes Mathis (1824–1912)
* Simon Caratsch (1826–1892)
* Gian Fadri Caderas (1830–1891)
* Gian Pitschen Balastèr (1833–1894)
* Clementina Gilly (1858–1942)
* Gian Bundi (1872–1936)
* Artur Caflisch (1893–1971)
* Ursina Clavuot-Geer (1898–1983)
* Reto Caratsch (1901–1978)
* Selina Chönz (1910–2000)
* Irma Klainguti (1917–2000)
* Martin Raschèr (1920–2016)
* Gion Gaudenz
* Göri Klainguti
* Attilio Bivetti
* Anna Ratti

## Colliaziuns
* 
* Dicziunari puter
Numer da l'auto svizzer

Il **Numer da l'auto svizzer** sa cumpona normalmain d'in code da duas letras (bustabs) e d'in numer a duas fin sis cifras. Ils bustabs correspundan en quest cas a l'abreviaziun dal chantun en il qual il vehichel è registrà.

## Colurs (fund)


File:Switzerland licence plate 2007 from Sankt Gallen canton.jpg|
File:Switzerland Zürich front and rear license plate.jpg|
File:Swiss utilitary reg 4229.jpg
File:11-11-24-basel-by-ralfr-090.jpg
File:Bs sonder back.jpg
File:Vssonder front.jpg
File:Agri fr front.jpg
File:Swiss license plates for dealers.JPG
File:Mietwagennummer Wallis.jpg
File:Switzerland CD Diplomatic license plate VD 351•03.jpg
File:Switzerland CC Diplomatic license plate ZH8•38.jpg
File:Swiss Custom Vehicle Plates 2013.jpg
File:Swiss military license plate 71544 rear.png
File:Swiss military license plate 71544 (front).png
File:Post Autonummer back.jpg
File:Post Autonummer front.jpg
File:Administration_Autonummer.png
File:A Nummer Blau.JPG|
Innertkirchen

**Innertkirchen** è ina vischnanca politica svizra en il chantun Berna en il district Oberhasli.

## Colliaziuns
Gadmen

**Gadmen** è ina vischnanca politica svizra en il chantun Berna. Ella è situada en il circul administrativ Interlaken-Oberhasli.
Oberhasli (district)

Il **district d'Oberhasli** (tudestg *Amtsbezirk Oberhasli*) era fin ils 31 da december 2009 in district dal chantun Berna. Il district cun la chapitala Meiringen cumprendeva sis vischnancas sin in areal da 550 km², numnadamain il territori da Haslital e Hasliberg.

## Geografia
Il district cunfinava cun il district d'Interlaken a l'ost, cun la Sursilvania e la Sutsilvania al nord e cun il Vallais (district da Goms) al sid e sidost.

## Vischnancas

## Colliaziuns
Sutsilvan (sutsilvan)

**Sutsilvan** e egn digls idioms rumàntschs egl Grischùn. Quegl idiom vegn dascurieus ella Sutselva. Il Sutsilvan e igl ple pign idiom ed ascheia eara igl ple periclitau idiom rumàntsch. Me ainta Schons ed oravànttut sen la Muntogna da Schons vegn igl lungatg ànc do anavànt agls giuvens, laaint a Donat stat la unica scola secundara sutsilvana.

## Svilup
Igl Sutsilvan vean oz ànc bagliafo plagn veta a Trin, Domat, Razegn a sen la Muntogna da Schons. L'amprema ovra per sutsilvan e cumparida bòld, me egna grammatica ad ortografeia unificada e per tard savundada antras Giuseppe Gangale ad e betg vagnida duvrada egn tut las vischnàncas, blearas vischnàncas han salvo il sursilvan standardiso sco lungatg da scartira. Gl'onn 1601 publitgescha Daniel Bonifaci da Farschno seas amprem cudesch *in Romaunsch*, egna translaziùn dad in'ovra evangelica da Johann Pontisella, pardicànt a Cuera. E satracta d'egn cudeschet da scola en furma d'egn catecissem ad e gl'amprem mussamaint egn rumàntsch renan near tumleastgegn. Quella scartira fuss stada egn bùn fundamaint per egn rumàntsch uniformo, culieava igl autur tànatànt elemaints ladegns a renans. Igl martgieu da Cuera era per var 100 ons exponieu ad egna germanisaziun pli largia ca veva antschiet piglver per cun igl Barschamaint da Cuera da 1464.

Actualmeing dat e betg egn scrivànt sutsilvan, me Casper Nicca e egn cunsiderabel zineast rumàntsch a Bartolomé Tscharner e raspunsabel per numerusas translàziuns. Impurtànts scrivànts earan trànter oters: Giahannes Barandun, Mattli Conrad, Tani Dolf, Tumasch Dolf, Giuseppe Gangale, Steafan Loringett, Schamun Mani, Curo Mani a Jacob Michael.

## Culiaziùns
*Vocabulari sutsilvan
* 

## Referenzas
Surmiran

**Surmiran** (puter: *surmiraun*) è in dals idioms rumantschs; el vegn discurrì en il Grischun Central, numnadamain en il Surmeir.

## Territori linguistic
L’intschess surmiran cumpiglia la vallada dal flum Gelgia (Surses) e las parts rumantschas da la Val d’Alvra (Sotses). La situaziun dialectala correspunda e quella geografica ed uschia differenzieschan ins tranter ils *dialects da Surses* ed il *dialects da Sotses*. Dialects particulars, ch’èn dentant fermamain periclitads, vegnan discurrids a Bravuogn ed a Beiva. Il bargunsegner (rumantsch da Bravuogn) demussa dasper sias atgnas caracteristicas er elements dal puter, damai che Bravuogn è vegnì refurmà davent da l’Engiadin’Ota ed ha introducì il puter sco lingua uffiziala e d’alfabetisaziun. Ina situaziun cumparegliabla hai er dà en il passà en la vischnanca limitrofa Filisur (Filisour) ch’è daditg germanisada. Il bivian (rumantsch da Beiva) è influenzà dal dialect bregagliot (bargajot) da la Val Bregaglia e dat perditga da l’istorgia linguistica multifara da la vischnanca «agl pè da Set e Gelgia». Er il dialect da Murmarera, ch’è sin il precint da svanir, preschenta tratgs communabels cun il puter ed il bregagliot.

## Caracteristicas
En il Surmeir existan dialects locals fitg exprimids che sa differenzieschan per part vaira ferm da la lingua da scrittira surmirana. Sco lingua scritta vegn duvrà tenor definiziun il dialect local da Stierva. 

Ils dialects en la Val d’Alvra èn segnads d’ina gronda ritgezza da diftongs. En il Surses ed a Bravuogn fruntan ins sin il fenomen da l’endirida dals diftongs (*louf* daventa *locf*).

## Retratga da la lingua
Sco tut ils auters idioms è er il surmiran segnà d’ina ferma retratga. Durant la segunda mesadad dal 20avel tschientaner ha gì lieu en il Grischun Central (surtut en la Val d’Alvra) ina ferma germanisaziun. En tschertas vischnancas da la Val d’Alvra è la lingua rumantscha vegnida stgatschada quasi cumplettamain tras la lingua tudestga. 

Tenor la dumbraziun dal pievel da l’onn 2000 discurran en il Grischun Central radund 2200 persunas surmiran. Quai correspunda – applitgà sin il dumber d’abitants da tut ils abitadis che discurrivan antruras rumantsch – ad ina cumpart da radund 28&nbsp;%. Entant che singuls abitadis en la Val d’Alvra enconuschan cumparts da be pli 10&nbsp;% (p.ex. Vaz/Obervaz e Bergün/Bravuogn), discurran en singuls abitadis dal Surses dapli che 70&nbsp;% rumantsch (p.ex. a Salouf e Sur). Da menziunar è però che questa cifra cumpiglia be la lingua che vegn discurrida il pli savens en il mintgadi; er bleras persunas ch’han inditgà il tudestg sco lingua principala disponan da bunas enconuschientschas dal rumantsch u d’ina chapientscha da la lingua almain passiva.

## Medias
En surmiran cumpara la gasetta regiunala ‹La Pagina da Surmeir›.

## Prova da text

## Annotaziuns


## Colliaziuns
*Vocabulari surmiran
*